=== Peronisme ===
[[Fil:Juan Peron con banda de presidente.jpg|thumb|[[Juan Domingo Perón]] blev en [[folkehelt]] for Argentinas arbejderklasse.]]
I løbet af den første halvdel af 1940'erne nåede den unge officer [[Juan Perón|Juan Domingo Perón]] at manøvrere sig frem til magten i Argentina. Ved general [[Pedro Ramírez]]' kup blev Perón sat i spidsen for det dengang relativt ligegyldige arbejdsministerium,<ref>{{cite book |url=http://assets.pearsonglobalschools.com/asset_mgr/current/201219/HistoryASPStatesChapter2.pdf |format=pdf |title=Juan Perón and Argentina |access-date=29. juli 2013 |archive-date=20. oktober 2013 |archive-url=https://web.archive.org/web/20131020163233/http://assets.pearsonglobalschools.com/asset_mgr/current/201219/HistoryASPStatesChapter2.pdf |url-status=live }}</ref> og blev gennem vidtrækkende indrømmelser overfor [[fagforening]]erne hurtigt til en folkehelt for [[arbejderklassen]]. I 1946 blev han valgt som præsident. Hans hustru, [[Eva Peron]], fik en overvældende modtagelse af det argentinske folk, der så hende som en [[helgen]] og kaldte hende Evita – ''[[Evita (musical)|Evita]]'' blev senere titlen på en [[musical]] og [[film|spillefilm]] om hendes liv – i sin kamp for de fattige blev hun landets mest magtfulde og omtalte kvinde. Den [[26. juli]] 1952 døde Evita 33 år gammel og efterlod Argentina i landesorg.
Politik